CELEX: 32017R2278
Language: mt
Date: 2017-09-04 00:00:00
Title: Regolament Delegat tal-Kummissjoni (UE) 2017/2278 tal-4 ta' Settembru 2017 li jemenda l-Anness I tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabilità dwar id-dħul u l-operazzjoni kummerċjali ta' azjendi agrikoli fl-Unjoni Ewropea

12.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 328/1
            
         REGOLAMENT DELEGAT TAL-KUMMISSJONI (UE) 2017/2278
   tal-4 ta' Settembru 2017
   li jemenda l-Anness I tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabilità dwar id-dħul u l-operazzjoni kummerċjali ta' azjendi agrikoli fl-Unjoni Ewropea
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1217/2009 tat-30 ta' Novembru 2009 li jistabbilixxi netwerk għall-ġbir ta' informazzjoni tal-kontabilità dwar id-dħul u l-operazzjoni kummerċjali ta' azjendi agrikoli fl-Unjoni Ewropea (1), u b'mod partikulari l-Artikolu 3 tiegħu,
   Billi:
   
               (1)
            
            
               L-Anness I tar-Regolament (KE) Nru 1217/2009 fih lista ta' taqsimiet tan-Netwerk ta' Dejta tal-Kontabiltà Agrikola (“taqsimiet tal-FADN”) għal kull Stat Membru.
            
         
               (2)
            
            
               Skont dak l-Anness, il-Ġermanja hija maqsuma f'16-il taqsima. Għall-finijiet tar-Regolament (KE) Nru 1217/2009, il-Ġermanja talbet li jingħaqdu t-taqsimiet tal-FADN Schleswig-Holstein u Hamburg fit-taqsima waħda tal-FADN: Schleswig-Holstein/Hamburg.
            
         
               (3)
            
            
               Għalhekk ir-Regolament (KE) Nru 1217/2009 għandu jiġi emendat skont dan,
            
         
               (4)
            
            
               Il-lista aġġornata ta' taqsimiet FADN previsti f'dan ir-Regolament għandha tapplika mis-sena fiskali 2018,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 1217/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Jibda japplika mis-sena fiskali 2018.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmula fi Brussell, l-4 ta' Settembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 328, 15.12.2009, p. 27
   
   
      ANNESS
      Fl-Anness I tar-Regolament (KE) Nru 1217/2009, il-lista ta' taqsimiet tal-FADN li tirrigwarda l-Ġermanja tinbidel b'dan li ġej:
      
         
            “Il-Ġermanja
         
         
                     1.
                  
                  
                     Schleswig-Holstein/Hamburg
                  
               
                     2.
                  
                  
                     Is-Sassonja t'Isfel
                  
               
                     3.
                  
                  
                     Bremen
                  
               
                     4.
                  
                  
                     Nordrhein-Westfalen
                  
               
                     5.
                  
                  
                     Hessen
                  
               
                     6.
                  
                  
                     Rheinland-Pfalz
                  
               
                     7.
                  
                  
                     Baden-Württemberg
                  
               
                     8.
                  
                  
                     Il-Bavarja
                  
               
                     9.
                  
                  
                     Saarland
                  
               
                     10.
                  
                  
                     Berlin
                  
               
                     11.
                  
                  
                     Brandenburg
                  
               
                     12.
                  
                  
                     Mecklenburg-Vorpommern
                  
               
                     13.
                  
                  
                     Is-Sassonja
                  
               
                     14.
                  
                  
                     Is-Sassonja Anhalt:
                  
               
                     15.
                  
                  
                     Thüringen”